Návrh komuniké

Vláda Slovenskej republiky na svojom zasadnutí dňa ...... prerokovala a schválila návrh zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a o zmene a doplnení niektorých zákonov. 
Cieľom navrhovanej právnej úpravy je transpozícia smernice Európskeho parlamentu a Rady 2003/58/ES z 15. júla 2003, ktorou sa mení a dopĺňa smernica Rady 68/151/EHS v súvislosti s požiadavkami na zverejňovanie s ohľadom na určité typy spoločností do nášho právneho poriadku. Upravovaná problematika by mala napomôcť k dosiahnutiu ľahšieho a rýchlejšieho prístupu k informáciám spoločností pre zainteresované strany a výrazné zjednodušiť postup pri zverejňovaní údajov a listín v Obchodnom registri.